Source: https://www.riigiteataja.ee/akt/407042018052?tegevus=salvesta-link
Timestamp: 2019-10-21 18:40:51+00:00

Document:
Restaureerimistoetuse ja -preemia määramise kord – Riigi Teataja
Restaureerimistoetuse ja -preemia määramise kord
Restaureerimistoetuse ja -preemia määramise kord - sisukord
§ 4 Taotluste läbivaatamine
§ 6 Toetuse suurus ja eraldamine
§ 10 Kirikuhoone restaureerimiseks antava toetuse väljamaksmine
§ 11 Preemia määramine
RT IV, 07.04.2018, 52
Vastu võetud 29.03.2018 nr 12
(1) Määruse eesmärk on kaasa aidata Pärnu linna arhitektuuripärandi, sh riikliku kaitse all oleva kinnismälestise, usundiloolise hoone, linnaehitusliku eripära ja ajalooliselt väljakujunenud miljööpiirkondade säilitamisele, kaitsmisele ja teadvustamisele.
(2) Määrus sätestab Pärnu linna eelarvest restaureerimistoetuse (edaspidi toetus) taotlemise, taotluse menetlemise ja toetuse eraldamise ning järelevalve ja restaureerimispreemia (edaspidi preemia) määramise alused ja korra.
(3) Toetust makstakse eelarvevahendite olemasolul.
(4) Pärnu Linnavalitsus võib täiendavate eelarveliste vahendite olemasolul anda toetust usulistele ühendustele kirikuhoone restaureerimiseks (edaspidi nimetatud ka kirikuhoone restaureerimiseks antav toetus). Toetatavad on restaureerimisprojektid, mis teostatakse omavahenditest või millesse on kaasatud muud rekonstrueerimis- ja/või restaureerimistoetused kui käesoleva paragrahvi lõikes 2 sätestatud restaureerimistoetus ning mis on kooskõlas käesoleva määruse mõtte ja eesmärkidega. Kirikuhoone restaureerimiseks antava toetuse andmise suhtes ei kohaldata käesoleva määruse paragrahvides 8 ja 9 sätestatut.
(1) Eelistatult toetatakse riigi kaitse all oleva kinnismälestise ja Pärnu vanalinna ja kuurordi muinsuskaitsealal (edaspidi muinsuskaitseala), selle kaitsevööndis või miljööväärtuslikul alal asuva arhitektuuriväärtusliku hoone, sh kirikuhoone, avariilise olukorra likvideerimist (sh hoone kandekonstruktsioonide vahetuse), arhitektuursete detailide (rõdud, trepid, sambad, piirded jne), avatäidete (uksed, aknad, luugid jne) restaureerimist ja/või rekonstrueerimist.
(2) Toetust ei anta hoone interjööridetailide restaureerimiseks ega rekonstrueerimiseks, välja arvatud kirikuhoone restaureerimiseks antava toetuse korral.
(1) Toetust võivad taotleda nii juriidilised kui ka füüsilised isikud, kelle omandis on riigi kaitse all olevad kinnismälestised, muinsuskaitsealal ning selle kaitsevööndis või miljööväärtuslikul alal asuvad hooned, sh kirikuhooned.
(2) Toetuse taotlemiseks esitab taotleja Pärnu Linnavalitsusele (edaspidi linnavalitsus) nõutavate andmetega vormikohase taotluse.
(4) Taotluse vorm avalikustatakse Pärnu linna veebilehel www.parnu.ee. Pärnu Linnavalitsuse planeerimisosakond (edaspidi planeerimisosakond) informeerib avalikkust toetuse taotlemise võimalustest ühe kuu jooksul pärast linna eelarve kinnitamist.
(5) Taotlusi on võimalik esitada kahe kuu jooksul pärast taotluste esitamise võimaluse avalikustamisest.
§ 4. Taotluste läbivaatamine
(1) Planeerimisosakond kontrollib esitatud dokumentide vastavust ja õigsust.
(2) Planeerimisosakonnal on vajaduse korral õigus ja kohustus hankida lisainformatsiooni ja nõuda taotlejalt täiendavaid andmeid.
(3) Puuduste esinemisel informeerib planeerimisosakond sellest taotlejat ning määrab puuduste kõrvaldamiseks tähtaja. Kui taotleja jätab tähtajaks puudused kõrvaldamata või tuvastatakse valeandmete teadlik esitamine, lõpetatakse menetlus toetuse määramiseks.
(1) Linnavalitsus moodustab korraldusega taotluste läbivaatamiseks restaureerimistoetuste ja ‑preemiate määramise komisjoni (edaspidi komisjon). Komisjoni liige ei tohi osaleda tema enda või temaga seotud isiku taotluse läbivaatamisel ja hindamisel.
(2) Kui taotlus või taotleja ei vasta määruses kindlaks määratud tingimustele, jätab komisjon taotluse menetlemata.
(3) Kui taotlus on esitatud osavaldadest, siis küsib komisjon osavallakogu arvamust.
(4) Komisjon lähtub otsustamisel käesoleva määruse § 2 lõikes 1 nimetatud eelistustest ja järgmistest kriteeriumitest:
1) tööde vastavus objekti säilimise tagamisele;
2) objekti arhitektuurne, kunstiline või ajalooline väärtus, vanus, haruldus, silmapaistvus, terviklikkus, tüüpilisus, funktsiooni järjepidevus või autentsus ja objekti vaadeldavus avalikus ruumis;
3) originaalmaterjali olemasolu ja säilitamine;
4) omaniku senine panus ehitise või kultuurimälestise säilimise tagamisse;
5) jätkutööd varsemalt tehtud töödele.
§ 6. Toetuse suurus ja eraldamine
(1) Toetuse maksimaalne suurus on kuni 10 000 eurot, välja arvatud kirikuhoone restaureerimiseks antava toetuse puhul.
(2) Toetust makstakse teostatud tööde maksumusest kuni 50% ulatuses.
(3) Kirikuhoone restaureerimiseks antava toetuse puhul makstakse toetust omaosalusest või teostatud tööde maksumusest kuni 50% ulatuses.
(4) Toetuse eraldamise otsustab linnavalitsus oma korraldusega ühe kuu jooksul pärast taotluste esitamist vastavalt komisjoni ettepanekutele.
(5) Planeerimisosakond teavitab taotlejaid, kelle taotlus jäi rahuldamata, taotluse mitterahuldamisest 10 tööpäeva jooksul pärast korralduse vastuvõtmist.
(1) Planeerimisosakond sõlmib toetuse saajaga lepingu ühe kuu jooksul pärast linnavalitsuse poolt toetuse eraldamise otsustamist. Taotluse positiivne rahastamisotsus kehtib 2 (kaks) kuud otsuse tegemise päevast arvates, millise aja jooksul on toetuse saajal õigus leping sõlmida.
(1) Toetuse saaja on kohustatud esitama tehtud tööde kohta vormikohase aruande, mis sisaldab tööde kirjeldust, materjalide ja töö maksumust, kuludokumendid ning fotod hoonest pärast tööde lõpetamist. Aruande vorm avalikustatakse Pärnu linna veebilehel www.parnu.ee.
(2) Eelarveaasta jooksul sõlmitavad lepingud peavad olema lõpetatud ja lõpparuanded kinnitatud hiljemalt sama eelarveaasta 1. detsembriks.
(3) Kui töö jääb tähtaegselt teostamata toetuse saajast mittetulenevatel põhjustel, võib planeerimisosakond komisjoni ettepanekul pikendada töö teostamise tähtaega, kuid mitte rohkem kui üks aasta pärast taotluse rahuldamise kuupäeva.
1) töö ei ole lõpetatud toetuse saamise aasta 1. detsembriks, välja arvatud määruse § 8 lõikes 3 sätestatud juhul;
3) toetuse saaja ei allkirjasta lepingut toetuse sihipärase kasutamise kohta kahe kuu jooksul toetuse eraldamise otsustamist;
(3) Planeerimisosakond saadab toetuse saajale toetuse maksmisest keeldumise teate kolme tööpäeva jooksul pärast keeldumise alusest teadasaamist.
§ 10. Kirikuhoone restaureerimiseks antava toetuse väljamaksmine
Usulistele ühendustele makstakse kirikuhoone restaureerimiseks antav toetus taotleja arvelduskontole hiljemalt ühe kuu jooksul alates toetuse eraldamise otsuse tegemisest ja toetuse sihipärase kasutamise kohta lepingu sõlmimisest.
§ 11. Preemia määramine
(1) Preemia määratakse nii juriidilistele kui füüsilistele isikutele arhitektuuriväärtuslikele, riigi kaitse all olevatele kinnismälestistele, muinsuskaitsealal ning selle kaitsevööndis või miljööväärtuslikul alal asuvatele hoonetele tehtud eeskuju andvate restaureerimis- ja rekonstrueerimistööde eest.
(2) Ettepanekud preemia määramiseks teeb linnavalitsusele eelarvevahendite olemasolul komisjon. Preemia määratakse linnavalitsuse korraldusega.
(3) Preemia saajad avalikustatakse Pärnu linna veebilehel www.parnu.ee.
(1) Planeerimisosakonnal on õigus kontrollida toetuse saamiseks esitatud andmete õigsust ning toetuse sihipärast kasutamist.
(3) Planeerimisosakonnal on õigusteha toetuse saajale järelevalve käigus avastatud puuduse kõrvaldamiseks ettekirjutus.
(1) Toetuse taotlused 2018. aastaks esitatakse 1. juuniks 2018.
(2) Kuni Pärnu linna uue üldplaneeringu kehtestamiseni võrdsustatakse määruses kasutatud mõistet „miljööväärtuslik ala“ mõistega „miljööala“.
Kehtetuks tunnistatakse Pärnu Linnavolikogu 19.01.2017 määrus nr 1 „Restaureerimistoetuse ja –preemia määramise kord“.

References: § 4

§ 6

§ 10

§ 11

§ 4
 § 2

§ 6
 § 8

§ 10

§ 11